Boulevard Depo

Արտյոմ Շատոխին (), ավելի հայտնի Boulevárd Depó մականունով ու ալտեր էգո PowerPúff Luv (ռուս.՝ Паверпа́фф Лав)-ով , ռուս հիփ հոփ կատարող, երգերի հեղինակ, YungRussia խոշոր ստեղծագործական միության հիմնադիր ու նախկին մասնակից։ Իր կարիերայի ընթացքում հասցրել է թողարկել 4 ստուդիական ալբոմ, 3 միքսթեյփ, 6 մինի ալբոմ ու շատ սինլգներ։

Կենսագրություն և երաժշտական կարիերա

Վաղ շրջան․ երիտասարդություն, կարիերայի սկիզբ 
Ծնվել է 1991 թվականի հունիսի 1-ին՝ Բաշկորտոստանի Ուֆա քաղաքում։ Կյանքի որոշ մասն ապրել է Ամուրի Կոմսոմոլսկ  քաղաքում, բայց հետո իր ընտանիքի հետ վերադարձել է հայրենիք։ Ուսումն ստացել է տեղի գիմնազիայում։ Հետաքրքրվում էր գրաֆիտիների նկարչությամբ, ու ընդգրկվում է «Never Been Crew» (կարճ NBC) «փողոցային նկարիչների» թիմի կազմի մեջ։ Այնտեղ նրա մականունը Depo էր։ Զուգահեռաբար փորձում է երգեր գրել։ Իր առաջին ձայնագրումները Արտյոմը կատարում է էժանագին բարձրախոսով և անորակ ձայնով։ Հետո նա որոշում է դարձնել մականունը Depo Blvrd, քանի որ ապրում էր Ուֆայի բուլվարներից մեկում։ Գրեթե այդ ժամանակ էլ նրա ընկերներից մեկը՝ Gera Pkhat-ը, բերում է նրան ձայնագրման ստուդիա, որտեղ Արտյոմը ձայնագրում է իր առաջին որակյալ երգերը այդ ժամանակի հայտնի ամերիկյան ռեփ հիթերի գործիքների ներքո։ 2009 թվականին որոշում է տեղափոխվել Սանկտ Պետերբուրգ, որտեղ ձայնագրում ու թողարկում է իր առաջին ոչ պաշտոնական Places Of Distributions  միքսթեյփը (անգլ.՝ mixtape)։ Հետո ծանոթանում է Ուֆայից  i61 մականունով մի տղայի հետ, ու նրանք և Gera Pkhat-ը ստեղծում են «L’Squad» երաժշտական կոլեկտիվը, որի մեջ մտնում էին նաև 43ai, Agressive Ivan։ Նրանք թողարկում են Music Make U Move երգի համար երաժշտական տեսահոլովակ, որը հիթ դարձավ Ուֆայում։ Ավարտելով գիմնազիան՝ ընդունվում է բուհերից մեկի իրավաբանական ֆակուլտետը, բայց չի ավարտում ուսումը։ Որպեսզի ապահովի իր ֆինանսական իրավիճակը, սկսում է խոհարար աշխատել, քանի որ նա շատ էր սիրում այդ մասնագիտությունը։

«YungRussia» միություն՝ «Sweet Dreams» միքսթեյփ 
2012-2013 թվականներին թողարկում է EvilTwin և Dopey միքսթեյփները։ 2014 թվականի մայիսի 2-ին թողարկվում է Rapp  առաջին ստուդիական ալբոմը, որին որպես հյուրեր մասնակցել են  Jeembo և i61։ Այդ համագործակցությունն Արտյոմը բնութագրում է «weedwave» բառով։ 2014 թվականին Արտյոմը հիմնադրում է «YungRussia» ստեղծագործական միությունը, որին հետագայում միացել են «Dead Dynasty», «Dopeclvb» и «Sabbat Cult» խմբերը։ Հետագայում միությունը սկսում է ակտիվորեն հյուրախաղերով հանգես գալ միասին, իսկ «YungRussia»-ի ամենապայծառ մասնակիցները Արտյոմից բացի դառնում են Pharao-ը, Mnogoznaal-ը, Thomas Mraz-ը, GONE.Fludd-ը, Jeembo-ն և ուրիշներ։

2015-2016 թվականներին Արտյոմը թողարկում է 4 մինի ալբոմ՝ Paywall -ի և Плакшери Pharaoh-ի հետ ու Rare Gods-ի  i61-ի հետ։ 2015 թվականի ապրիլի 21-ին Pharaoh-ի հետ համատեղ տեսահոլովակ թողարկվում է Champagne Squirt  երգի համար ։ Այդ հոլովակը վիրուսային է դարձել համացանցում 2015 թվականի երկրորդ կեսին ու դարձել է ծաղրանքի առարկա, ինչից հետո Արտյոմը լայն հռչակ է ստացել։ Այդ շրջանում«YungRussia» խումբը ուղևորվում է «Showcase Tour» ՝ ընդհանուր շրջագայության։ 2015 թվականի աշնանը թողարվում է Otricala երկրորդ ալբոմը, հյուրի մասնակցությամբ աչքի ընկան i61, Pharaoh, Glebasta Spal, Jeembo և Tveth։ Լույս տեսավ նաև «Топский Павел » երգի վրա տեսահոլովակը, որը նվիրված էր նրա մոտ ընկերոջը։

2016 թվականի սեպտեմբերի 11-ին լույս է տեսնում «5 минут назад » երգի տեսահոլովակը, որը Pharaoh-ի հետ համատեղ «Плакшери» նախագծի մեջ էր։ Կոմպոզիցիան դառնում է տարվա հիթերից մեկը, իսկ տեսոհոլովակը զբաղեցնում է YouTube-ի ՝ 2016 թվականի դիտումներով ամենաարագ զարգացող երաժշտական  իններորդ հորիզոնականը։ Աշնանը «YungRussia» միությունը դադարում է գոյություն ունենալ։ Նրա հիմնադիրներից մեկը՝ Դանիելը այդ մասին հայտնում է«ВКонтакте»-ում խմբի պաշտոնական էջում։ Նա բացատրում է իր որոշումը դրանով, որ մասնակիցները արդեն հասել են իրենց նպատակներին ու իրավունք ունեն կազմալուծել խումբը։ «YungRussia»-ի անդամները հոկտեմբերին ուղևորվում են հրաժեշտի շրջագայության «Harvest Time»։

2017 թվականի մայիսի 11-ին թողարկվում է Sport մինի ալբոմը, որի ձայնագրմանը մասնակցել են նաև i61-ը, Die4r -ըև Stealthtank-ը։ 2017 թվականի հուլիսի 21-ին թողարկում է «Sweet Dreams»  երրորդ ալբոմը։

Ալբոմ «Rapp2»՝ ներկա ժամանակ 
2018 թվականի ապրիլի 19-ին թողարկվել է երկար սպասված «Rapp2» չորրորդ ալբոմը, որը առաջին մասի շարունակությունն է։ Երաժշտական  թողարկման ձայնագրման մեջ մասնակցել են նաև Summer of Haze-ը, i61-ը, Лауд-ը, Ic3peak-ը, Big Baby Tapը, OFFMi -ը և ուրիշները։ 2018 թվականի մայիսի 11-ին Արտյոմը «Кащенко» երգի համար տեսահոլովակ է թողարկում PowerPuff Luv-ի մասնակցությամբ։ Հոլովակը նկարահանվել է հոգեբուժական հիվանդանոցում, այնտեղ նկարահանվել են նաև Արտյոմի ընկերները՝ Jeembo-ն, Acid Drop King-ը, Pkhat -ըև i61-ը։

2019 թվականի փետրվարի 22-ին կայացավ երկար սպասված երկրորդ մինի ալբոմի թողարկումը՝ «Stay Ugly »վերնագրով՝ բաղկացած վեց սոլո ստեղծագործություներով և թողարկվել Է «Warner Music Russia» -ում։ Թողարկումից հետո․Stay Ugly-ն առաջին տեղ զբաղեցրեց  iTunes, Apple Music-ում և ВКонтакте ալբոմային հիթշքերթներում, ու տարբեր հրատարակությունների ու լսողների կողմից ստացել է դրական արձագանք ։ 2019 թվականի մարտի 29-ի ալբոմի «No Flag » երգի համար տեսահոլավակ է նկարահանվել։ Կամեո դերով այնտեղ հանդես են եկել Lovesomemama-ն, Հասկին և Եֆիմ Բարաշկովը (այն ժամանակ հայտնի որպես Acid Drop King)։

Կոնֆլիկտներ

Ժակ Էնթոնի 
2016 թվականին իր Instagram էջում Արտյոմը նկար է տեղադրել, որտեղ նա իբր թե թրջվում է Ժակ Էնթոնիի «Reigun Records» լեյբլի խորհդանշով միկրոավտոբուսի վրա։ Հետագայում Ժակը մի քանի զայրացած գրառում է անում իր Twitter էջում, որտեղ սպառնում էր սպանել Արտյոմին։ Մի տարի անց Ժակը «Вписка» շոուի ժամանակ պատմում է հավաքույթներից մեկի ժամանակ Արտյոմի հետ հանդիպման մասին։ Ժակը հայտնել է, որ նրանք լավ շփվեցին ու նա  Արտյոմի վրա այդ կոնֆլիկտի պատճառով բարկացած չէ։

Pharaoh 
2018 թվականի փետրվարի 9-ին Pharaoh-ը ելույթ է ունեցել ռուսական ֆուտբոլիստ Ֆյոդոր Սմոլովի ծննդյան օրվա կապակցությամբ։ Հետո Արտյոմը գրել է իր Twitter-ում․  
Արտիստների ունկնդիրները համարել են, որ գրառումն ուղղված է Գլեբին, բացի դրանից, կատարողները երկար ժամանակ է արդեն չէին շփվում։ 2018 թվականի գարնանը Արտյոմը մասնակցել է«Узнать за 10 секунд» շոուին։ Հաղորդավարի միացրած երգերից մեկը Գլեբի «Одним целым »«»երգն էր։ Արտյոմը սկսեց բախտաբերի անուններ ասել, ինչից հետո նա ասել է․
 
Չնայած դրան, որ նա այդպես էլ անուն չասաց, պատասխանը հաշվեցին։ Գլեբն էլ ասել է, որ ոչ մեկի հետ չի վիճել ու Արտյոմը ինքն է նեղանում անհասկանալի բաների համար։ Գլեբը դրական արձագանքեց Արտյոմի մասին «Vogue» ամսագրի համար հարցազրույցի ժամանակ՝ անվանելով նրան իր ընկերը։

Oxxxymiron 
2018 թվականի մայիսին Միրոնը իր Twitter էջում համեմատել է «Booking Machine»-ի արտիստներ Thomas Mraz-ի և Markul Sangria-ի սինգլի վերնագիրն ու շապիկը ավելի ուշ թողարկված Pharrell Williams-ի Sangria Wine-ի հետ՝ թեթևակի ծաղրելով իր արևմտյան կոլեգաներին։ Արտյոմը պատասխանեց, որ Միրոնը գժվել է։ Միրոնն էլ պատասխանել է, որ վաղուց է գժվել, ու որ սա միայն կատակ էր ու նրա մեղադրանքները գրագողություն պետք չէ համարել:Արտյոմը պատասխանեց, որ Միրոնը հաճախ է լուրջ արտահայտվում նման թեմաների մասին։ Սրանով երկու արտիստների երկխոսությունը ավարտվեց։

Kizaru 
Կոնֆլիկտը սկսվել է այն ժամանակ, երբ 2016 թվականի սկզբից Kizaru-ն սկսել է վատ արտահայտվել «YungRussia» խմբի ու նրա մասնակիցների մասին՝ Periscope-ում իր եթերների ժամանակ։ Ի պատասխան դրան՝ 2016 թվականի հուլիսին Արտյոմը տեղադրել էPokemon Go խաղից մի կադր իր Instagram էջում , որի վրա երևում է, որ կերպարը, որը շիկամուկի նման էր, վերանվանվել է Kizaru։ Հենց այդ օրն էլ, Օլեգը զայրացած մեկնաբանություն է թողել, որտեղ նա վիրավորում ու սպառնում էր Արտյոմին։ Դրան պատասխան չի հետևում։ 2 տարի անց, 2018 թվականի հոկտեմբերի 26-ին, Kizaru-ն գրառում է կատարել, որտեղ պատմել է, որ հետախուզության պատճառով նա չի կարողանում անգամ ԱՁ բացի։ Boulevard Depo-ն պատասխանել է՝ եթե դու Բարսելոնայում ես, ռուսական հետախուզությունը իմաստ չունի։ Դրանից հետո Instagram-ում ընդհարում է սկսվում արտիստների մեջ, որի ժամանակ Արտյոմը գրել է, որ Kizaru-ն փորձում է «թոզ փչել» իր դիրքից ելնելով, իսկ Օլեգը Արտյոմին մի քանի անգամ աննորմալ է անվանել։ Վերջում Արտյոմը խնդրում է, որ Օլեգը արգելափի իրեն Twitter-ում, և վերջինս անում է դա։

Flesh 
2018 թվականի աշնանը Flesh-ը թողարկել է երաժշտական տեսահոլովակ Space Jam կոմպոզիցիայի համար, ինչից հետո Պավելը լսողների կողմից քննադատության և գրագողության մեղադրանքների է արժանացել։Գրագողության մեջ  կասկածվում էին Playboi Carti What և Machine Gun Kelly Wild Boy երգերի տեսահոլովակները։ Իր Twitter էջում Պավելը հրապարակում է արել, որտեղ նա մասամբ ժխտում է մեղադրանքները ու առաջարկում է յուրաքանչյուր անվանված արտիստին երկու նմանօրինակ գտնել, ինչից հետո Արտյոմը նրան «հեռուներ ուղարկեց»։ Պավելը պատասխանել է որ միշտ հարգում էր «YungRussia» շարժումը, բայց Արտյոմը իրավունք չունի նրա հետ այդպես խոսել։ Արտյոմն էլ գրել է, որ i61-ը սովորացրել է Պավելին ամեն ինչ սովորացրեց, ու անվանեց Պավելին «տզրուկ, ով ուրիշների ոճը կորզում է, ու որին երկրի կեսը դրա համար էլ չի սիրում»։ Պավելը ընդունում է, որ i61-ի հետ համագործակցությունը նրան մեծ փորձ է տվել, ու առաջարկում է Արտյոմին լսել իր նոր ալբոմը ու անկեղծ կարծիք հայտնել դրա մասին։ Ի վերջո, Պավելը ընդունել է, որ Արտյոմի հետ երկխոսության ժամանակ մի քիչ չափն անցել է, ու, որ Ռուսաստանում դեռ կան ինքօրինակ ոճով արտիստներ։

Սկավառակագրություն

Ստուդիական ալբոմներ

Միքսթեյփներ

Մինի ալբոմներ

Սինգլներ

Մասնակցություն ուրիշ արտիստների գրախոսություններում

Տեսահոլովակներ

«L'Squad»-ի կազմում

Սոլո տեսահոլովակներ

Որպես հյուր

Շրջագայություններ

«YungRussia»-ի կազմում

Սոլո

Ծանոթագրություններ 

Ռուս երգիչներ
Ռուս երաժիշտներ
Բեմական կեղծանուններ